### 4.      Personalepolitisk Regnskab 2017

**Åbent**

Sagsnr.: 326-2018-5081        J.nr.: 81.00.00           Dokumentnr.:
326-2018-98599

**Sagstype**

Drøftelse.

**Resume og sagens baggrund**

Direktionen besluttede i 2015 at Kalundborg Kommune
fremadrettet skal udarbejde et personalepolitisk regnskab, startende med et
regnskab for 2014. Det personalepolitiske regnskab er tiltænkt alle ansatte,
politikere og borgere, som ønsker et overblik på det personalepolitiske område.
Formålet er at gøre status over personaleforhold og aktiviteter på
personaleområdet, herunder også arbejdsmiljø og trivsel. Regnskabet giver
samtidig et billede af, om kommunen lever op til målsætningen om, at Kalundborg
Kommune skal være et godt sted at arbejde.

**Indstillinger**

Direktøren indstiller, at regnskabet drøftes.

**Behandling**

Hovedudvalget, Økonomiudvalget.

**Sagsfremstilling**

Indholdet i det personalepolitiske regnskab for 2017 er:

· Organisation

· Hovedudvalget

· Arbejdsmiljø

· Personalesammensætning

· Alderssammensætning

· Personaleomsætning

· Medarbejdere
ansat på særlige vilkår (det sociale kapitel)

· Fælles
Retning og Attraktive Arbejdspladser

· Kompetenceudvikling

· Sygefravær

Et nyt punkt i regnskabet for 2017 er Fælles Retning; et
område, som organisationen har meget fokus på.

Udvalgte opmærksomheder fra Det Personalepolitiske
Regnskab 2017:

*Arbejdsmiljø*

· Antallet
af anmeldelsespligtige ulykker er 85 i 2017. En stigning i forhold til 2016, hvor
antallet var 70, men på niveau med 2015.

· En
gennemgang af APV'erne viser, at der arbejdes systematisk med arbejdsmiljøet på
de enkelte arbejdspladser.

· Der
blev gennemført en trivselsmåling i 2017 med social kapital som overordnet tema.
Svarprocenten var 76, og 32 af de 35 spørgsmål fik en bedre score end i
2014-målingen. Kun 3 spørgsmål scorede lavere (ansattes involvering i
beslutninger om forandringer på arbejdspladsen, ansattes involvering i
beslutninger om fremtidsplaner og om ansatte opmuntres til at komme med ideer
til forbedringer).

*Sygefravær*

· Den
gennemsnitlige sygefraværsprocent er i 2017 faldet til 4,4. I 2016 var den 4,6
%. Faldet svarer til en gevinst på 6,9 årsværk.

· Der
er især på skoleområdet store variationer i sygefraværsprocenten fra skole til
skole. Sygefraværet varierer fra 2,1%-10,2%.

*Kompetenceudvikling*

· Der
er blevet arbejdet strategisk med kompetenceudvikling, med et særligt fokus på
at sikre at det er synligt og tydeligt hvilke prioriteringer og beslutninger
der træffes i forbindelse med kompetenceudvikling decentralt og centralt. Dette
fokus omkring kompetenceudvikling skal ses som en del af arbejdet med
attraktive arbejdspladser, som blev introduceret i regnskabet for 2016.

**Økonomiske konsekvenser**

Ingen.

**Hovedudvalgets møde den 30.
april 2018:**

Gennemgangen af Det Personalepolitiske Regnskab blev taget
med udgangspunkt i Fælles Retning og koblet med Hugo Bach.

Arbejdsgruppen arbejder videre med de identificerede indsatsområder.

HU opfordrer til, at alle lokale MED-udvalg drøfter
relevante emner fra regnskabet.

Det personalepolitiske regnskab blev taget til efterretning.

**Økonomiudvalgets møde den 23.
maj 2018:**

Drøftet.

Ronny Klausen, Ø, ønsker sagen i Kommunalbestyrelsen.

**Bilag**

|  |  |
| --- | --- |
| Personalepolitisk regnskab 2017 (version 2) | 326-2018-98823 |